การดูแลรักษาสุขภาพฟันของเด็กๆ มีความสำคัญอย่างไรบ้าง?
ผู้เชี่ยวชาญกล่าวว่า การดูแลรักษาฟันของเด็กๆ ควรเริ่มตั้งแต่แรกเกิด โดยการใช้ความสนใจที่เหงือกของเด็กก่อน
เชื้อแบคทีเรียหรือเชื้อโรคที่ไปตามระบบเส้นเลือดอาจทำให้มีความเสี่ยงสูงขึ้นต่อการเกิดอาการหัวใจวายและเลือดไปเลี้ยงสมองไม่เพียงพอ และผลกระทบต่อโรคภัยไข้เจ็บอื่นๆ จะร้ายแรงขึ้น ไม่ใช่เฉพาะผู้ใหญ่เท่านั้นที่ความเสี่ยงดังกล่าว เด็กๆ ก็มีความเสี่ยงจากการที่ฟันไม่ดีด้วยเมื่อไม่นานมานี้ แพทย์ในกรุงวอชิงตันบอกว่า มีเด็กชายคนหนึ่งอายุ 12 ปี เสียชีวิตเนื่องจากฟันติดเชื้อ แพร่ไปถึงสมองเรื่องนี้อาจป้องกันได้ หากเด็กคนนั้นได้รับการดูแลฟัน ผู้เชี่ยวชาญที่สถาบันสุขภาพแห่งชาติของสหรัฐกล่าวว่าการดูแลสุขภาพฟันให้ดีควรเริ่มตั้งแต่แรกเกิด ผู้เชี่ยวชาญบอกว่าน้ำนมแม่เป็นอาหารที่ดีที่สุดในการพัฒนาที่ดีของฟันเพราะน้ำนมแม่ช่วยชะลอการเติบโตของแบคทีเรียและการสร้างกรดภายในช่องปาก แต่ทันตแพทย์แนะนำว่าเหงือกของเด็กทารกและแม้ฟันของเด็กที่เพิ่งขึ้น ก็ควรได้รับการทำความสะอาดหลังการกินนม โดยใช้ผ้านุ่มๆ ชุบน้ำอุ่น เด็กที่ได้รับนมขวด ก็ควรได้รับการทำความสะอาดเหงือกและฟันเช่นเดียวกัน ผู้เชี่ยวชาญเตือนว่าหากจะให้เด็กทารกนอนหลับไปพร้อมกับการดูดขวด ก็ควรให้เป็นน้ำเท่านั้น เมื่อเด็กมีฟันขึ้นจะทำความสะอาดได้โดยการใช้แปรงฟันชนิดนุ่มสำหรับเด็กโดยเฉพาะชุบน้ำและแปรงฟันให้เด็กอย่างเบามือ โดยทั่วไป ในน้ำประปาและยาสีฟันที่ใข้กันในหลายส่วนของโลก มักมีสารฟลูออไรด์ผสมอยู่เพื่อป้องกันฟันผุสารฟลูออไรด์ประกอบกับเคลือบฟันหรือส่วนผิวนอกที่แข็งของฟัน จะช่วยป้องกันฟันผุเป็นรูเป็นโพรงแต่เด็กเล็กๆ มักจะกลืนยาสีฟันเวลาแปรง สถาบันทันตกรรมเด็กอเมริกันบอกว่าการกลืนยาสีฟันที่มีสารฟลูออไรด์อาจก่อปัญหาได้ ดังนั้นเด็กเล็กๆควรได้รับการดูแลอย่างรอบคอบระมัดระวังในเรื่องการแปรงฟัน สถาบันทันตกรรมเด็กอเมริกันเตือนว่าเมื่อใช้ยาสืฟันที่มีสารฟลูออไรด์ควรใช้ในปริมาณเพียงเล็กน้อยเท่ากับขนาดเมล็ดถั่วเท่านั้น อีกเรื่องหนึ่งคือ การดูดหรืออมหัวนมหลอกหรือนิ้วโป้งซึ่งผู้ปกครองมักสงสัยว่าจะมีผลต่อฟันของเด็กมากน้อยแค่ไหน ผู้เชี่ยวชาญเห็นพ้องกันว่า ไม่เป็นไรในช่วงแรกของชีวิตเด็กสถาบันแพทย์ประจำครอบครัวอเมริกันกล่าวว่าเด็กส่วนใหญ่จะเลิกดูดหรืออมนิ้วโป้งเมื่ออายุได้ราว 4 ขวบแต่ถ้าโตกว่านั้นแล้วยังอมโป้งอยู่ ผู้ปกครองก็ควรปรึกษาทันตแพทย์หรือหมอที่ดูแลเด็กเพราะการทำเช่นนั้นอาจไปก่อกวนพัฒนาการของฟันแท้ของเด็กได้ สถาบันแพทย์ประจำครอบครัวอเมริกันแนะนำว่าเด็กๆควรไปหาหมอฟันครั้งแรกเมื่ออายุราว 1 ขวบและเด็กทารกควรได้รับการตรวจเมื่อฟันน้ำนมขึ้นเป็นครั้งแรก ซึ่งมักจะขึ้นเมื่ออายุราว6 เดือนด้วย